Statsminister Mette Frederiksen (S) giver fredag en opsang til udlændinge, der undertrykker andre.

Hun roser Pia Kjærsgaard (DF) for at have set rigtigt, hvad angår den stramme udlændingepolitik og erkender, at hun selv har ændret holdning.

Den tidligere formand for Dansk Folkeparti har indkaldt statsministeren til en forespørgselsdebat i Folketingssalen fredag. Mette Frederiksen mener, at politikerne i en årrække har været for slappe og stillet for få krav til udlændinge, der kommer til Danmark.

- Vi ser for mange tendenser fra folk, der kommer udefra, hvor de undertrykker individet, men det vil vi aldrig kunne acceptere. Grundloven står over religion.

Læs også : Regeringen vil tvangsfjerne børn af fremmedkrigere

- Vores udlændingeordfører har formuleret det utrolig klogt og præcist, nemlig at "Gud har vigepligt". Der er ikke noget, der står over Folketinget eller Grundloven. Man kan ikke påkalde sig, ligegyldigt hvilken religiøs baggrund man må have, særlige privilegier eller særlig ret til at undertrykke andre, siger hun.

Tilbagevendende debat